|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM**  **JAVNOŠĆU** | | |
| Naslov dokumenta | Izvješće o provedenom savjetovanju o nacrtu  Odluke o naknadi za nedostajuća parkirališno-garažna mjesta | |
| Stvaratelj dokumenta, tijelo koje provodi savjetovanje | Grad Karlovac | |
| Svrha dokumenta | Izvješćivanje o provedenom savjetovanju sa zainteresiranom javnošću o nacrtu  Odluke o naknadi za nedostajuća parkirališno-garažna mjesta | |
| Datum dokumenta | 5.10.2020. | |
| Verzija dokumenta | 1. | |
| Vrsta dokumenta | Odluka predstavničkog tijela – opći akt | |
| Naziv nacrta zakona, drugog propisa ili akta | Odluka o naknadi za nedostajuća parkirališno-garažna mjesta | |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Grada | Čl. 60. st. 11. Generalnog urbanističkog plana Grada Karlovca | |
| Naziv tijela nadležnog za izradu nacrta | Grad Karlovac, Upravni odjel za komunalno gospodarstvo | |
| Koji su predstavnici zainteresirane javnosti bili uključeni u postupak izrade odnosno/ili u rad stručne radne skupine za izradu nacrta? |  | |
| Je li nacrt bio objavljen na internetskim stranicama ili  na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije,zašto? | Nacrt je bio objavljen od 14.08. do 14.09.2020. (30 dana) | https://www.karlovac.hr/UserDocsImages//2020%20dokumenti//Odluka%20o%20premještanju,%20blokiranju%20i%20uklanjanju%20vozila,%2020.02.2020..docx |
|  |  |
|  |  |
|  | |
| Koji su predstavnici zainteresirane javnosti dostavili svoja očitovanja? | Lokalna grupa Karlovac Možemo!-politička platforma (Nevenka Sudac Vinski) | |
| Razlozi neprihvaćanja pojedinih primjedbi zainteresirane javnosti na određene odredbe nacrta | PRIMJEDBE I PRIJEDLOZI ZAINTERESIRANE JAVNOSTI:  a) Predlažemo u Odluku jasno navesti razloge zbog kojih je moguće odobriti plaćanje naknade za nedostajuća parkirališno-garažna mjesta, kao što su nemogućnost ostvarenja kolnog pristupa građevnoj čestici (ne građevinskoj čestici, kako je navedeno u nacrtu Odluke), ili kada na građevnoj čestici nije moguće osigurati propisani parkirališni prostor, a sukladno odredbama GUP-a, odnosno prostornim planovima.  b) Predlažemo dodati u članak 3. da Upravni odjel za komunalno gospodarstvo izdaje rješenje za plaćanje, te da se tako uplaćena sredstva namjenski troše za gradnju javnih parkirališta i garaža najbližih lokacijama za koje se traže odstupanja.  c) Predlažemo jasno navesti što se ne osigurava plaćanjem naknade za neizgradnju (da investitor ne stječe pravo isključivog korištenja javnih parkirališta ili garažnih mjesta), a što se osigurava plaćanjem iste (stječe se uvjet za izdavanje akta kojim se odobrava građenje, rekonstrukcija, adaptacija ili prenamjena građevine).  d) Definirati u kojim slučajevima nije moguće odobriti plaćanje naknade (u granicama obuhvata Urbanističkih planova uređenja i Detaljnih planova uređenja nije moguće plaćanje naknade).  OČITOVANJE UPRAVNOG ODJELA ZA KOMUNALNO GOSPODARSTVO NA PRIMJEDBE I PRIJEDLOGE ZAINTERESIRANE JAVNOSTI:  Ad a)  Prijedlog se djelomično prihvaća, te se članak 1. Odluke dopunjuje na način da se plaćanje naknade za nedostajući broj parkirališno-garažnih mjesta može odobriti samo **iznimno**, iz objektivnih razloga **koji se utvrđuju u postupku iz članka 3. Odluke**.  Ad b)  Nema potrebe donositi bilo koji drugi formalni akt pored posebnih uvjeta iz područja prometa, osobito iz razloga što građevinska dozvola ili drugi akt za građenje neće biti izdan dok investitor ne plati naknadu za nedostajući broj parkirališno-garažnih mjesta.  Nema potrebe za restriktivnim odredbama u smislu namjenskog trošenja sredstava predmetne naknade, jer izgradnja parkirališno-garažnih mjesta je pitanje strateškog opredjeljenja u određenom trenutku, što iziskuje značajna sredstava, a eventualna namjenska akumulacija ove naknade sama za sebe ne može biti dostatna za realizaciju takvih projekata.  Ad c)  Nema potrebe za dodatnim pojašnjenjem, jer se niti jednom tehnikom tumačenja odredaba Nacrta Odluke (ili bilo kojeg drugog u ovom slučaju primjenjivog propisa) ne može zaključiti da bi plaćanjem naknade investitor stekao pravo isključivog korištenja javnih parkirališta ili garažnih mjesta. Također je nesporno da je plaćanje naknade uvjet za izdavanje građevinske dozvole ili drugog akta za građenje, pa to ne treba ponavljati.  Ad d)  Svaki urbanistički plan uređenja ima svoje specifičnosti, pa nije moguće generalizirati na način da se u svim urbanističkim planovima uređenja onemogući plaćanje naknade za nedostajući broj parkirališno-garažnih mjesta. | |
| Troškovi provedenog savjetovanja | Nije bilo dodatnih troškova. | |